10 p. J. UYLENBROEK 



Quod BataTorum ingenium creaverat telescopium , rude illud et incomtum , 

 qualia esse solent artificiorum humanorum primordia , illud prae aliis Batavi 

 quoque perfecerunt. Laudent Itali Divinium suum atque Campanium, Galli 

 Auzoutuin atque Borellum , Angli Neilium , Revesium atque Coxium ; nos Batavi 

 Hartsoekero gloriamur nostro , et, qui primo dicendus fuisset loco, Christiano 

 Hugenio. Quod illustre nomen cum pronuntio, non multis equidem verbis 

 mihi opus esse confido , ut vobis persuadeam artem nobilissimam , quae tanti 

 viri cura digna fuit , progressus fecisse et celeres et ingentes. Hugenius enim 

 in eas imprimis incumbere solebat disquisitiones , quae ingenii mathematici vim 

 postularent summam, fructus vero promitterent ccrtos. Ecquae autem est dis- 

 ciplina dioptrica subtilitatis aut utilitatis plenior? Hanc igitur Hugenius, quum 

 primum animadvertisset tubos opticos virtutibus pollere egregiis , at vitiis simul 

 laborare plurimis , perpetuum fecit studiorum suorum argumentum , in quo 

 olaborando ita est versatus ut , quamdiu viveret , nemini secundus haberetur. 



Illud autem fastigium dubito an umquam tetigisset , nisi laboris habuisset 

 socium, ingenio, dexteritate, ardore ipsi simillimum ; socium , qui debita eum 

 veneratione suspiciebat , summa vero caritate eum amplectebatur. Dubito an 

 umquam in dioptricis tot ac tanta praestitisset Hugenius, nisi laboris adjuto- 

 rem habuisset fratrem carissimum Constantinum. ^ • 



Quid duumviri hi praestantissimi , morum similitudine ejusdemque studii 

 ardore juncti, fecerint ut dioptricam promoverent, pace vestra A. A. H. H. hac 

 hora paucis exponam. Orationis argumentum selegi studiis meis , meisque viri- 

 bus quodammodo congruum ; nee vobis , ut spero , plane ingratum ; nee ab 

 hujus diei, quem celebramus, solemnitate prorsus alienum. Quid enim in ipso 

 Academiae Lugduno-Batavae die natali gratius, quid acceptius esse potest, 

 quam versari in meritissimis laudibus eorum , quos haec alma mater 

 quondam gremio suo fovit atque aluit ? ( " ) Utinam vero possem vobis ad 

 vivum delineare fratres optimos ! utinam possem eos tales vobis repraesentare, 

 quales eos depictos reperiin egregio isto , quem sancte servamus; raanuscripto- 

 rum thesauro , (^) orationis meae fonte uberrimo atque limpidissimo! 

 Sed hoc virium mearum tenuitatis probe conscius ne tentare quidem aggrediar. 

 Vos igitur A. A. H. H. ut me de Fratribus Christiano atque Constantino Hu- 

 genio artis dioptricae cultoribus , non ornate atque copiose dicentem , sed 

 simpliciter narrantem benigne audiatis , etiam atque etiam rogo. 



